
Pirkimo sąlygų priedas Nr. 1 
          
[bookmark: _Hlk225494796]2021–2027 METŲ INTERREG VI-A LIETUVOS IR LENKIJOS BENDRADARBIAVIMO PER SIENĄ PROGRAMOS PROJEKTO NR. LTPL00384 „LITHUANIA MINOR - MASURIA. LOCAL HERITAGE - TRANS-REGIONAL COOPERATION“ (MAŽOJI LIETUVA – MOZŪRIJA. VIETINIS PAVELDAS – TRANS-REGIONINIS BENDRADARBIAVIMAS) MUZIEJINIŲ VERTYBIŲ (EKSPONATŲ IR PAVYZDŽIŲ) – 2
LAIVŲ RESTAURAVIMAS
TECHNINĖ SPECIFIKACIJA

I SKYRIUS
BENDROJI INFORMACIJA IR APIMTIS

1.1. Užsakovas: Lietuvos etnografijos muziejus (Perkančioji organizacija).
1.2. Projektas: 2021–2027 metų INTERREG VI-A Lietuvos ir Lenkijos bendradarbiavimo per sieną programos projektas Nr. LTPL00384 „Lithuania Minor - Masuria. Local heritage - trans-regional cooperation“ (Mažoji Lietuva – Mozūrija. Vietinis paveldas – trans-regioninis bendradarbiavimas) (toliau – Projektas).
1.3. Pirkimo objektas: muziejinių vertybių (eksponatų ir pavyzdžių) – 2 žvejybinių laivų restauravimas pagal pridedamą fotofiksaciją (toliau – Paslaugos):
1.3.1. Žvejybos laivas – Listerbotas; 
1.3.2. Žvejybos laivas – Motodorė. 
1.4. Restauruotų laivų eksponavimo vieta: Lietuvos etnografijos muziejus, L. Lekavičiaus g. 2, Rumšiškės (Vabalų sodybos daržinė).
1.5. Paslaugų atlikimo terminas – ne vėliau kaip iki 2027 m. spalio 31 d.

II SKYRIUS
OBJEKTŲ APIBŪDINIMAS IR PROBLEMATIKA

2.1. Planuojama restauruoti 2 blogos būklės žvejybinius laivus, muziejaus įsigytus 1975 m.
2.2. Laivai naudoti XX a. I pusėje Kuršių mariose, būdingi Mažosios Lietuvos regionui.
2.3. Laivai buvo skirti žvejybai sekliose Kuršių marių ir Baltijos jūros priekrantės vandenyse, naudojant tinklus ir ūdas, esant bangavimui iki 4 balų pagal Boforto skalę. Maksimalus greitis – apie 5 mazgai. Laivuose galėjo būti gabenama iki 4 tonų laimikio.
2.4. Originalių brėžinių ar archyvinės medžiagos apie laivus nėra, todėl restauravimas turi būti grindžiamas išlikusių elementų analize ir analogais.

III SKYRIUS
REIKALAVIMAI RESTAURAVIMO PASLAUGOMS

3.1. Bendrieji restauravimo principai:
3.1.1. Restauravimas turi būti atliekamas remiantis išlikusiomis autentiškomis laivų dalimis, jas maksimaliai išsaugant, restauruojant ir integruojant į bendrą konstrukciją.
3.1.2. Prioritetas teikiamas autentiškumo išsaugojimui, o ne naujų elementų pakeitimui.
[bookmark: _Hlk230343241]3.1.3. Rezultatas turi būti orientuotas į bendrą laivų vaizdo atkūrimą, įtraukiant esmines laivų dalis – variklį, vairą, sraigtą, kurios turi figuruoti, tačiau neprivalo būti funkcionuojančios.
3.2. Tiekėjo pareigos nesant projektinės dokumentacijos
Tiekėjas privalo:
3.2.1. atlikti esamos būklės analizę; 
3.2.2. identifikuoti autentiškas detales ir konstrukcinius sprendinius; 
3.2.3. parengti restauravimo sprendinius, pagrįstus analogais, istorinėmis žiniomis ir profesine praktika; 
[bookmark: _GoBack]3.2.4. užtikrinti atkuriamų dalių suderinamumą su originaliomis pagal formą, medžiagas ir technologiją. 
3.3. Restauravimo darbų planavimas:
3.3.1. Prieš darbų pradžią Tiekėjas privalo:
3.3.1.1. atlikti techninės būklės įvertinimą; 
3.3.1.2. parengti restauravimo darbų planą (metodiką) ir darbų grafiką;
3.3.1.4. pateikti juos Užsakovui derinti. 
3.3.1.5. Darbai gali būti pradedami tik gavus Užsakovo pritarimą.
3.4. Dokumentavimas:
3.4.1. Tiekėjas privalo vykdyti restauravimo dokumentavimą:
3.4.1.1. fotofiksacija prieš, proceso metu ir po darbų; 
3.4.1.2. naudotų medžiagų ir technologijų aprašymas; 
3.4.1.3. atkurtų ar pakeistų detalių pagrindimas;
3.4.1.4. visa dokumentacija perduodama Užsakovui.
3.5. Nenumatytos aplinkybės:
3.5.1. Jei restauravimo metu paaiškėja nenumatytos aplinkybės:
3.5.2. Tiekėjas informuoja Užsakovą; 
3.5.3. pateikia sprendinius; 
3.5.4. darbai tęsiami tik gavus rašytinį pritarimą. 
3.6. Techniniai ir logistiniai reikalavimai:
3.6.1. Paslaugos atliekamos Tiekėjo patalpose, naudojant jo medžiagas.
3.6.2. Laivų parametrai:
3.6.2.1. Listerbotas: aukštis – 3,30 m, ilgis – 11,00 m; 
3.6.2.2. Motodorė: aukštis – 3,00 m, ilgis – 9,00 m. 
3.6.3. Restauruoti laivai ar jų dalys pristatomi Tiekėjo transportu.
3.6.4. Po darbų aplinka turi būti sutvarkyta.
3.6.5. Darbai turi būti atliekami laikantis darbo saugos ir teisės aktų reikalavimų.
3.6.6. Tiekėjas atsako už laivų saugumą transportavimo, saugojimo ir restauravimo metu.

IV SKYRIUS
GARANTINIAI REIKALAVIMAI

4.1. Suteikiamas ne trumpesnis kaip 60 (šešiasdešimties) mėnesių garantinis laikotarpis, atsižvelgiant į tai, kad restauruojami objektai yra muziejinės vertybės, kurioms taikomi ilgaamžiškumo ir išsaugojimo reikalavimai. Garantija apimanti:
4.1.1. konstrukciją; 
4.1.2. medines dalis; 
4.1.3. sujungimus; 
4.1.4. tvirtinimo elementus; 
4.1.5. paviršiaus apdailą; 
4.1.6. visus atliktus darbus. 
4.2. Tiekėjas įsipareigoja neatlygintinai pašalinti visus per garantinį laikotarpį nustatytus defektus.

V SKYRIUS
BAIGIAMOSIOS NUOSTATOS

5.1. Paslaugos laikomos tinkamai suteiktomis, kai:
5.1.1. atitinka techninę specifikaciją; 
5.1.2. išsaugotas autentiškumas; 
5.1.3. nėra defektų; 
5.1.4. pateikta visa dokumentacija. 
5.2. Atsiskaitymas – per 30 (trisdešimt) kalendorinių dienų po perdavimo–priėmimo akto pasirašymo.
5.3. Į kainą įskaičiuojamos visos išlaidos.
5.4. Taikomi žaliųjų pirkimų reikalavimai pagal aplinkos ministro įsakymą Nr. D1-508.

VI SKYRIUS
PRIEDAI
6.1. Priedas Nr. 1 – laivų fotofiksacija.
6.2. Priedai yra neatskiriama techninės specifikacijos dalis.



_________________


